ग्रीनलैंड सागर

ग्रीनलैंड सागर (डेनिश: ग्रोनलैंडशावेट) एक जल निकाय है जो पश्चिम में ग्रीनलैंड, पूर्व में स्वालबार्ड द्वीपसमूह, उत्तर में फ्रैम जलसंधि और आर्कटिक महासागर तथा दक्षिण में नॉर्वेजियन सागर और आइसलैंड से घिरा है। ग्रीनलैंड सागर को अक्सर आर्कटिक महासागर का हिस्सा माना जाता है। कभी-कभी इसे अटलांटिक महासागर के हिस्से के रूप में भी मान लिया जाता है। समुद्र विज्ञान संबंधी अध्ययनों में ग्रीनलैंड सागर को नॉर्वेजियन सागर के साथ नॉर्डिक सागर का हिस्सा माना जाता है। समुद्र विज्ञान में आर्कटिक महासागर और नॉर्डिक सागरों को सामूहिक रूप से "आर्कटिक भूमध्य सागर" कहा जाता है जो अटलांटिक का एक सीमांत सागर है।
भौगोलिक महत्व
ग्रीनलैंड सागर में आर्कटिक जलवायु है जिसमें नियमित उत्तरी हवाएं चलती हैं और तापमान शायद ही कभी 0 °C (32 °F) से ऊपर बढ़ता है। ग्रीनलैंड सागर में उन जीवों का सघन निवास है जो समुद्री खाद्य श्रृंखला का आधार बनते हैं। यह हार्प सील और हुडेड सील का प्रमुख प्रजनन स्थल है जिसका उपयोग 200 वर्षों से अधिक समय से सील शिकार के लिए किया जाता रहा है। ग्रीनलैंड सागर पहले विभिन्न व्हेल प्रजातियों विशेष रूप से बोहेड व्हेल की एक बड़ी आबादी का घर था लेकिन व्हेलिंग उद्योग ने 1600 के दशक के आरम्भ से लेकर 1911 तक उन्हें काफी हद तक नष्ट कर दिया। पिछले कुछ दशकों में कुछ संकेत मिले हैं जो इनके सुधार की ओर संकेत कर रहे हैं।

सन्दर्भ

बाहरी कड़ियाँ

ग्रीनलैंड सागर बर्फ कवर, डेटा एनिमेशन 1979–1998 – डेनमार्क टेक्निकल यूनिवर्सिटी (डीटीयू)
ग्रीनलैंड सागर की बर्फ की सीमा का मापन – यूनिवर्सिटी ऑफ इलिनोइस अर्बाना-शैंपेन

श्रेणी:यूरोप के सागर
श्रेणी:अटलांटिक महासागर के सागर